LeitarorðÝttu á enter til að leita eða ESC til að loka Stök frétt 19. nóvember . 2019 | 08:34 Fyrsta svansvottaða verslunin hér á landi Umhverfis - og auðlindaráðherra , Guðmundur Ingi Guðbrandsson , veitti í dag Krónunni svansvottun fyrir tvær verslanir , verslun að Akrabraut í Garðabæ og verslun fyrirtækisins í Rofabæ í Árbæ . Um tímamótaskref er að ræða í sögu umhverfisvottunar hér á landi , þar sem þetta er í fyrsta skipti sem verslun fær svansvottun . „ Það er gríðarlega verðmætt fyrir Umhverfisstofnun að fá inn Svansleyfishafa sem er sýnilegur í umræðunni í samfélaginu og nálægt neytendum , “ segir ElvaRakel Jónsdóttir , sviðstjóri hjá Umhverfisstofnun . Einnig er hugað að innkaupum verslananna sjálfra þar sem lögð er áhersla á umhverfisvottaðar vörur og þjónustu . Svansvottun hér á landi er eitt af fjölþættum verkefnum Umhverfisstofnunar . Nýjar verslanir hafa verið hannaðar með orkusparnað að leiðarljósi og umhverfisvænni kælikerfi . Dregið hefur verið úr plastnotkun með því að auka úrval af fjölnota burðarpokum til muna en auk þess voru tekin skref til að færa ferska kjötvöru úr plastbökkum yfir í umbúðir úr aðgreinanlegum pappa og plastfilmu . Fyrirtækið hefur einnig lagt áherslu á að rýna úrgangsmálin og dregið umtalsvert úr almennum úrgangi . Við erum staðráðin í að halda áfram vinnunni og fögnum því aðhaldi sem vottunin veitir okkur . Í janúar á þessu ári undirrituðu forsetisráðherrar Norðurlandanna sameiginlega yfirlýsingu um kolefnishluthlaus Norðurlönd og undirstrikuðu þar með vilja sinn til að vera leiðandi þegar kemur að baráttunni gegn loftslagsbreytingum . Í yfirlýsingunni er Umhverfismerkinu Svaninum lyft sérstaklega upp sem eitt af þeim tólum sem er til staðar til að hvetja neytendur til að haga sinni neyslu með þeim hætti sem lágmarkar álag á umhverfið og loftslagið . Á myndinni eru Hjördís Elsa fyrir hönd Krónunnar og Guðmundur Ingi ráðherra .